এদিকে সন্ধ্যায় মোটর সাইকেলের ধাক্কায় জাহানার বেগম (৬০) নামে এক বৃদ্ধা নিহত হয়েছেন। নিহত জাহানারা দেওয়ন্দি চা বাগান এলাকার আনু মিয়ার স্ত্রী। বৃহস্পতিবার সন্ধ্যায় চুনারুঘাট উপজেলার দেওয়ন্দি চা বাগান এলাকায় জাহানার তার বাড়ির পাশে রাস্তা পারাপারের সময় একটি বেপরোয়া মোটর সাইকেল তাকে ধাক্কা দেয়। এতে তিনি গুরুতর আহত হন। স্থানীয়রা তাকে উদ্ধার করে হবিগঞ্জ আধুনিক সদর হাসপাতালে নিয়ে গেলে কর্তব্যরত চিকিৎসক তাকে মৃত ঘোষণা করেন। এ ব্যাপারে চুনারুঘাট থানার ভারপ্রাপ্ত কর্মকর্তা (ওসি) নির্মলেন্দু চক্রবর্তী ঘটনার সত্যতা নিশ্চিত করেছেন।